ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

บอร์ดไฟเขียว CNS ซื้อหุ้นคืน 368 ล.
คณะกรรมการบริษัทหลักทรัพย์ พัฒนสิน (CNS) มีมติเมื่อวันที่ 23 ก.พ. 2553 อนุมัติโครงการซื้อหุ้นคืนของบริษัทเพื่อการบริหารทางการเงิน ภายในวงเงินไม่เกิน 368 ล้านบาท และไม่เกินกำไรสะสมของบริษัท 
ทั้งนี้ บริษัทจะซื้อหุ้นคืนในตลาดหลักทรัพย์ตั้งแต่วันที่ 1 เม.ย.30 ก.ย. 2553 จำนวนไม่เกิน 7,168,230 หุ้น มูลค่าที่ตราไว้หุ้นละ 10 บาท ซึ่งจำนวนหุ้นที่จะซื้อคืนในสัดส่วนไม่เกิน 10% ของหุ้นที่จำหน่ายได้แล้วทั้งหมด 
ช.การช่างกำไรวูบ 83% 
บริษัท ช.การช่าง (CK) กำไรสุทธิงวดปีสิ้นสุดวันที่ 31 ธ.ค. 2553 จำนวน 89.73 ล้านบาท กำไรต่อหุ้น 0.06 บาท ลดลง 83.5% จากช่วงเดียวกันของปีก่อนกำไรสุทธิ 544.74 ล้านบาท กำไรต่อหุ้น 0.38 บาท 
คณะกรรมการอนุมัติจ่ายเงินปันผลสำหรับผลประกอบการปี 2552 ในอัตราหุ้นละ 0.10 บาท และให้ออกหุ้นกู้ไม่เกิน 5,000 ล้านบาท เพื่อรองรับการขยายธุรกิจของบริษัทและเป็นแหล่งเงินทุน 
SCB จ่ายเงินปันผล 2.50 บาท
คณะกรรมการธนาคารไทยพาณิชย์ (SCB) มีมติเมื่อวันที่ 23 ก.พ. 2553 ให้จ่ายเงินปันผลสำหรับปี 2552 หุ้นละ 2.50 บาท โดยกำหนดรายชื่อผู้ถือหุ้นที่มีสิทธิรับเงินปันผลในวันที่ 16 เม.ย. 2553 โดยปิดสมุดทะเบียนพักการโอนหุ้นในวันที่ 19 เม.ย. 2553 และจ่ายเงินวันที่ 28 เม.ย. 2553
ปูนใหญ่ผงาดถือหุ้นคิวคอน 51% 
บริษัท ควอลิตี้คอนสตรัคชั่นโปรดัคส์ (QCON) แจ้งว่า เมื่อวันที่ 23 ก.พ. 2553 กลุ่มผู้ถือหุ้นรายใหญ่ของบริษัท 4 ราย ได้บรรลุเงื่อนไขการซื้อขายหุ้นของบริษัทแล้วจำนวน 204 ล้านหุ้น หรือ 51% ในราคาหุ้นละ 4 บาท ให้แก่ผู้ซื้อคือ บริษัท เอสซีจี ผลิตภัณฑ์ก่อสร้าง ซึ่งบริษัท ปูนซิเมนต์ไทย ถือหุ้น 100% ทำให้เอสซีจีฯ ต้องทำคำเสนอซื้อหุ้นจากผู้ถือหุ้นทั่วไป
การขายครั้งนี้มีบริษัท แลนด์ แอนด์ เฮ้าส์ ขาย 40.99 ล้านหุ้นหรือ 10.25% ทำให้เหลือถือหุ้น 84.62 ล้านหุ้น หรือ 21.16 % บริษัท ควอลิตี้ เฮ้าส์ ขาย 97.32 ล้านหุ้น คิดเป็น 24.33% บริษัทคิว.เอช.อินเตอร์เนชั่นแนล ขาย 5.80 ล้านหุ้น และบริษัท เอเชี่ยน พร็อพเพอร์ตี้ ดีเวลลอปเม้นท์ ขาย 59.87ล้านหุ้นคิดเป็น 14.97%ไม่เหลือถือหุ้นอีก
นอกจากนี้ เมื่อวันที่ 24 ก.พ. 2553 กลุ่มผู้ถือหุ้นรายใหญ่ดังกล่าวข้างต้นได้ส่งมอบและโอนกรรมสิทธิ์หุ้ นให้แก่ เอสซีจี ผลิตภั ณฑ์ก่อ สร้างแล้ว ทำให้ถือหุ้น 51% และต้องทำคำเสนอซื้อหุ้น ของบริษัท จากผู้ถือหุ้นเป็นการทั่วไป ในราคาหุ้นละ 4 บาท ตามเกณฑ์